Urban VII.

Urban VII. (), vl. menom Giovanni Battista Castagna (* 4. august 1521, Rím – † 27. september 1590, Rím) bol taliansky duchovný a 228. pápež (v roku 1590).

V cirkevných dejinách sa v štatistikách uvádza meno Urbana VII. v súvislosti s vôbec najkratším pontifikátom (trval iba trinásť dní).

Cirkevná kariéra 
Vyštudovaný právnik (štúdiá na univerzitách v Perugii, Padove a Bologni) pochádzal z rodiny janovského šľachtica. Od päťdesiatych rokov sa datuje jeho cirkevná kariéra.

Spočiatku pôsobil ako úradník v rímskej signatúre a v roku 1553 bol vymenovaný za kardinála. Ďalšiu funkciu mal za pápeža Pavla III. (správca pápežského štátu); za Pia IV. pôsobil ako legát v Španielsku. Významné posty zastával aj za Gregora XIII. i za svojho predchodcu Sixta V.

Na pápežskom stolci 
Po Sixtovej smrti hlavne vďaka podpore španielskeho kráľa Filipa II. a španielskych kardinálov bol zvolený za jeho nástupcu. V čase voľby bol šesťdesiatdeväťročný Urban na vrchole fyzických síl a prekypoval odhodlaním naplniť veľkorysé reformné ciele. Tie mu však nebolo dopriate uskutočniť. Už na druhý deň po svojom zvolení totiž ochorel na maláriu a zomrel skôr než sa mohla uskutočniť jeho intronizácia. Jeho pontifikát sa tak stal suverénne najkratším v celých cirkevných dejinách.

Telesné ostatky Urbana VII. sú uložené v rímskej bazilike Santa Maria sopra Minerva.

Iné projekty

Zdroje 
 
 S. G. Lozinskij, Dějiny papežství, Horizont, Praha, 1989

Narodenia 4. augusta
Narodenia v 1521
Úmrtia v 1590
Talianski pápeži
Úmrtia na maláriu